Ulysses S. Grant (Hiram Ulysses Grant), naixito de Point Pleasant (Ohio) o 27 d'abril de 1822 y muerto en Mount McGregor (Nueva York) o 23 de chulio de 1885, estió un melitar y politico estausunidense, que estió o 18º President d'os Estaus Unius, dende o 4 de marzo de 1869 dica o 4 de marzo de 1877. Mientres a Guerra Civil d'os Estaus Unius, Ulysses S. Grant estió o comandant en chefe de l'Exercito federal, dimpués d'estar comandant en chefe de l'Exercito d'o Tennessee, y prenió pate en belunas d'as prencipals batallas d'a guerra, como Fort Donelson, Shiloh, Vicksburg, Chattanooga, Petersburg o as campanyas d'Overland u Appomattox. D'antis más, heba partecipato en a intervención estausunidense en Mexico en 1846-1848.